Okresná prokuratúra Bratislava III 
Vajnorská 47, 832 77 Bratislava 3

Číslo: 1 Pv 1044/13/1103	Bratislava III, 11.09.2015 
EEČ : 2-10-217-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 

Rozhodol: 	prokurátor Okresnej prokuratúry Bratislava III

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	väzba: nie 
	mladistvý
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava III zo dňa 4.6.2014 spisová značka 1 Pv 1044/13/110, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	Trestné konanie je vedené na skutkovom základe, že obvinený v čase okolo 19.00 h dňa 22. 11. 2013 v meste XXXXX, na XXXXX, mal u seba 4 ks neznámej zelenej sušenej rastliny, ktorá bola následne zaistená pre účely trestného konania príslušníkmi Pohotovostnej motorizovanej jednotky Krajského riaditeľstva PZ Bratislava, pričom zo záverov znaleckej expertízy vypracovanej Kriminalistickým a expertíznym ústavom PZ okrem iného vyplýva, že sa jedná o konope s hmotnosťou 1253 mg, s priemernou koncentráciou tetrahydrokanabinolu ( THC ) 11,3 % hmotnostného, ktoré obsahovalo 142 mg THC, čo predstavuje 5 - 14 obvykle jednorazových dávok drogy, pričom tetrahydrokanabinol je zaradený podľa zákona č.139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny psychotropných látok a rastliny rodu Cannabis ( konopa ) podľa rovnakého zákona do I. skupiny omamných látok,    

Uznesením prokurátora Okresnej prokuratúry Bratislava III zo dňa 4.6.2014, spisová značka 1 Pv 1044/13/110 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Uznesením prokurátora Okresnej prokuratúry Bratislava III, sp. zn. 1Pv 1044/13/1103-9 zo dňa 04.06.2014, právoplatným dňa 14.06.2014, bolo proti obvinenému podmienečne zastavené trestné stíhanie pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona, na tom skutkovom základe, ako je uvedené vyššie.

Uznesením prokurátora bola skúšobná doba podmienečného zastavenia trestného stíhania stanovená obvinenému v trvaní 12 mesiacov, pričom začala plynúť jeho právoplatnosťou a skončila sa dňa 14.06.2015. 

Po uplynutí skúšobnej doby bolo vykonané probačné šetrenie, ktorého cieľom bolo zistiť, či obvinený viedol v priebehu skúšobnej doby podmienečného zastavenia trestného stíhania riadny život.

V rámci uvedeného postupu boli zabezpečené správy z Okresného úradu Senec, Odboru všeobecnej vnútornej správy, Okresného riaditeľstva PZ Bratislava III, Odboru kriminálnej polície, ako aj odpis registra trestov obvineného, z ktorých vyplýva, že obvinený sa v priebehu probačnej doby nedopustil žiadneho priestupku alebo trestného činu.

Obvinený tak v priebehu skúšobnej doby viedol riadny život.

Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia.

  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

  

	JUDr. Matej Izakovič 
	 prokurátor